คุ้มแน่! IFA ชี้ 10 ปี THCOM คืนทุน “ดาวเทียมใหม่” รับทรัพย์ 2 พันล้าน
ที่ปรึกษาทางการเงิน ชี้ THCOM คว้าดาวเทียม 2 วงโคจรใหม่ โครงการมีความเหมาะสมในด้านผลตอบแทนการลงทุนและผู้ถือหุ้นควรอนุมัติรายการ เพราะภายใน 10 ปีคืนทุน รับทรัพย์เกือบ 2 พันล้าน
ที่ปรึกษาทางการเงิน ชี้ THCOM คว้าดาวเทียม 2 วงโคจรใหม่ โครงการมีความเหมาะสมในด้านผลตอบแทนการลงทุนและผู้ถือหุ้นควรอนุมัติรายการ เพราะภายใน 10 ปีคืนทุน รับทรัพย์เกือบ 2 พันล้าน
9 มี.ค. 2566

บริษัทหลักทรัพย์ กรุงไทย เอ็กซ์สปริง จำกัด ในฐานะที่ปรึกษาทางการเงินอิสระให้กับ บริษัท ไทยคม จำกัด (มหาชน) หรือ THCOM กล่าวว่า จากข้อมูลตามที่บอร์ดบริษัทฯ เมื่อวันที่ 10 ก.พ. 2566 ได้มีมติให้เสนอต่อที่ประชุมสามัญผู้ถือหุ้นประจำปี 2566 ในวันที่ 7 เม.ย. 2566 เพื่อพิจารณาอนุมัติการลงทุนโครงการดาวเทียม ซึ่งเข้าข่ายเป็นรายการได้มาซึ่งสินทรัพย์ของบริษัทฯ เนื่องจากบริษัท สเปซ เทค อินโนเวชั่น จำกัด หรือ STI เป็นบริษัทย่อยที่ถือหุ้น 100% เป็นผู้ซนะการประมูลสิทธิในการเข้าใช้วงโคจรดาวเทียมใน (1) ชุดข่ายงานดาวเทียมวงโคจร 119.5 องศาตะวันออก และ 120 องศาตะวันออก และ (2) ชุดข่ายงานดาวเทียม 78.5 องศาตะวันออก จากคณะกรรมการกิจการกระจายเสียง กิจการโทรทัศน์ และกิจการโทรคมนาคม (“กสทช.”)
สำหรับ STI จะดำเนินการลงทุนในดาวเทียมเฉพาะของชุดข่ายงานดาวเทียมวงโคจร 1 19.5 องศาตะวันออกก่อน เนื่องจากตามการประเมินทางวิศวกรรมคาดว่าดาวเทียมไทยคม 4 จะสิ้นสุดอายุทางวิศวกรรมประมาณปี 2567 จึงมีความจำเป็นเรงด่วนที่จะต้องดำเนินการให้ทันก่อนที่ดาวเทียมไทยคม 4 ซึ่งบริษัทฯ ให้บริการอยู่ในปัจจุบันจะหมดอายุลง ตามการประเมินทางวิศวกรรมคาดว่าจะสิ้นสุดอายุประมาณปี 2567 เพื่อให้บริษัทฯ สามารถให้บริการแก่ลูกค้าที่บริษัทฯ ให้บริการอยู่ในปัจจุบันได้อย่างต่อเนื่อง โดยมีกรอบวงเงินการลงทุนสูงสุดเป็นจำนวนเงินไม่เกินประมาณ 15,203 ล้านบาท (ไม่รวมภาษีมูลค่าเพิ่ม)
ทั้งนี้ บริษัทหลักทรัพย์ กรุงไทย เอ็กซ์สปริง จำกัด ในฐานะที่ปรึกษาทางการเงินอิสระของ THCOM มีความเห็นว่า วัตถุประสงค์ของการเข้าทำรายการมีความสมเหตุสมผล นอกจากนี้ที่ปรึกษาทางการเงินอิสระได้ประเมินความเหมาะสมของ การลงทุนโครงการดาวเทียม ด้วยงบการลงทุนในโครงการไม่เกิน 15,203 ล้านบาท (ไม่รวมภาษีมูลค่าเพิ่ม) ด้วยวิธีมูลค่าปัจจุบันของกระแสเงินสด (NPV) ซึ่งโครงการดาวเทียม มีมูลค่าปัจจุบันสุทธิของกระแสเงินสด (NPV) เป็นบวกอยู่ระหว่าง 1,210.46 – 2,322.20 ล้านบาท
 
พร้อมด้วยวิธีผลตอบแทนภายในจากการลงทุน (IRR) ซึ่งโครงการดาวเทียม มีอัตราผลตอบแทนภายในจากการลงทุน อยู่ระหว่างร้อยละ 11.47 – 12.50 ซึ่งมากกว่าต้นทุนทางการเงินถัวเฉลี่ยถ่วงน้ำหนัก WACC) ของโครงการดาวเทียม ที่ระดับประมาณร้อยละ 10.00 จากผลการศึกษา จากผลการผลการศึกษทั้ง 2 วิธีดังกล่าว แสดงให้เห็นว่าการเข้าลงทุนสำหรับโครงการมีความคุ้มค่าดังนั้น ที่ปรึกษาทางการเงินอิสระจึงมีความเห็นว่า โครงการมีความสมเหตุสมผลในด้านผลตอบแทนการลงทุนและผู้ถือหุ้นควรอนุมัติรายการได้มาซึ่งสินทรัพย์ในครั้งนี้
ขณะที่ข้อมูลและเอกสารดังกล่าวที่ได้รับจากทางบริษัทฯ มีความถูกต้องและตรงตามความเป็นจริง ดังนั้นหากข้อมูลดังกล่าวข้างต้นไม่ถูกต้อง และ/หรือไม่เป็นจริง และเหรือมีการเปลี่ยนแปลงอย่างมีนัยสำคัญในอนาคต อาจส่งผลกระทบต่อความเห็นของที่ปรึกษาทางการเงินอิสระในการให้ความเห็นในครั้งนี้ด้วยเหตุนี้ ที่ปรึกษาทางการเงินอิสระจึงไม่อาจยืนยันถึงผลกระทบจากปัจจัยดังกล่าวที่อาจเกิดขึ้นต่อบริษัทฯ และผู้ถือหุ้นในอนาคตได้อีกทั้งความเห็นของที่ปรึกษาทางการเงินอิสระในครั้งนี้มีวัตถุประสงค์เพื่อให้ความเห็นต่อผู้ถือหุ้นของบริษัทฯ ต่อการเข้าทำรายการดังรายละเอียดข้างต้นเท่านั้น และการให้ความเห็นของที่ปรึกษาทางการเงินอิสระนี้มิได้เป็นการรับรองผลสำเร็จของการเข้าทำรายการต่าง ๆ รวมถึงผลกระทบที่อาจเกิดขึ้นกับบริษัทฯ
นอกจากนั้น ตามที่คณะกรรมการของบริษัทฯ ได้เสนอให้ที่ประชุมผู้ถือหุ้นพิจารณาอนุมัติให้ “คณะกรรมการบริษัทฯ และหรือบุคคลที่คณะกรรมการบริษัทฯ มอบหมาย เป็นผู้มีอำนาจในการดำเนินการต่าง ๆ ที่เกี่ยวข้องกับการลงทุนโครงการดาวเทียม รวมถึงการปรับปรุงเปลี่ยนแปลงแผนการลงทุนในโครงการดาวเทียม และการจัดหาดาวเทียมในรูปแบบต่างๆ เช่น การจัดซื้อดาวเทียม และ/หรือ การเช่าดาวเทียม และ/หรือ การเช่าช่องสัญญาณ เป็นต้น แทนการจัดสร้างดาวเทียมเอง และ/หรือเงื่อนไข หรือรายละเอียดอื่นใดที่เกี่ยวข้องกับกรลงทุนโครงการดาวเทียมข้างต้น
โดยในกรณีที่บริษัทฯ มีการเปลี่ยนแปลงแผนการลงทุน และหรือ เปลี่ยนแปลงรูปแบบการจัดหาดาวเทียม การเปลี่ยนแปลงดังกล่าวจะอยู่ภายใต้กรอบวงเงินลงทุนและมีระดับผลตอบแทนที่เทียบเคียงได้กับแผนการลงทุนที่ได้รับอนุมัติจากผู้ถือหุ้นในครั้งนี้ หรือเป็นการดำเนินการเพื่อประโยชน์สูงสุดของบริษัทฯ
รวมถึงให้คณะกรรมการบริษัทฯ และ/หรือบุคคลที่คณะกรรมการบริษัทฯ มอบหมายเป็นผู้มีอำนาจในการเจรจา ทำความตกลง กำหนด และเปลี่ยนแปลง รายละเอียด ข้อตกลง และเงื่อนไขใด ๆ ในเอกสารหรือสัญญาต่าง ๆ ที่เกี่ยวข้องกับการลงทุนโครงการดาวเทียม และการดำเนินการต่าง ๆ ที่เกี่ยวข้อง เกี่ยวเนื่อง จำเป็น และสมควร
ทั้งนี้ เพื่อประโยชน์สูงสุดของบริษัทฯ ภายใต้กรอบวงเงินลงทุนตามที่ได้รับอนุมัติจากที่ประชุมผู้ถือหุ้นของบริษัทฯ” นั้น ที่ปรึกษาทางการเงินอิสระ มีความเห็นว่า แนวทางการขออนุมัติจากผู้ถือหุ้นดังกล่าว มีความเหมาะสม เนื่องจากจะทำให้บริษัทฯ มีความคล่องตัวในการลงทุนในโครงการดาวเทียม และมีความยืดหยุ่นในการดำเนินงานให้สามารถปรับเปลี่ยนแผนการลงทุนให้สอดคล้องกับสถานการณ์ หรือปัจจัยต่างๆ ที่เปลี่ยนแปลงไปในอนาคต ภายใต้กรอบวงเงินลงทุนและระดับผลตอบแทนที่เทียบเคียงได้กับแผนการลงทุนที่ผู้ถือหุ้นได้พิจารณาอนุมัติในครั้งนี้ได้
อนึ่ง ในการพิจารณาอนุมัติหรือไม่อนุมัติการเข้าทำรายการได้มาซึ่งทรัพย์สินครั้งนี้ขึ้นอยู่กับดุลยินิจของผู้ถือหุ้นแต่ละรายเป็นสำคัญ ซึ่งผู้ถือหุ้นควรจะศึกษาข้อมูลเพิ่มเติมในเอกสารต่าง ๆ ที่แนบมาพร้อมกับหนังสือเชิญประชุมผู้ถือหุ้นในครั้งนี้ด้วย เพื่อใช้วิจารณญาณและดุลยพินิจประกอบการพิจารณาในการตัดสินใจ เพื่อลงมติได้อย่างเหมาะสม